钦定古今图书集成/明伦汇编/皇极典/第230卷 > 金
## 钦定古今图书集成/明伦汇编/皇极典/第230卷 > 金

### 太祖

按《金史太祖本纪赞》：“太祖英谟叡略，豁达大度，知人
善任，人乐为用。初定东京，即除去辽法，减省租税。辽
主播越，宋纳岁币，以幽蓟武朔等州与宋，而置南京
于平州。宋人终不能守燕代，卒之辽主见获，宋主被
执。虽功成于天会间，而规摹运为，实自此始。金有天
下百十有九年，太祖数年之间，筭无遗策，兵无留行，
底定大业，传之子孙。”

### 太宗

按《金史太宗本纪》。天会七年三月壬寅。诏“军兴以来。
良人被略为驱者。听其父母夫妻子赎之。”八年正
月庚申。诏曰：“避役之民以微直鬻身权贵之家者。悉
出还本贯。”五月戊申。诏曰：“河北河东签军。其家属流
寓河南。被俘掠为奴婢者。官为赎之。俾复其业”按
《本纪》赞：天辅草创。未遑礼乐之事。太宗议礼制度，治
历明时，缵以武功，述以文事，经国规摹，至是始定。在
位十三年，宫室苑籞，无所增益。末听大臣计，传位熙
宗，使太祖世嗣，不失正绪。

### 世宗

按《金史世宗本纪》：“大定元年十一月，诏中都都转运
使左渊曰，凡宫殿张设，毋得增置，无役一夫以扰百
姓，但谨围禁，严出入而已。”八年正月辛未，谓秘书
监移剌子敬等曰：“昔唐虞之时未有华饰，汉孝文务
为纯俭。朕于宫室惟恐过度，其或兴修，即损宫人岁
费以充之。今亦不复营建矣。如宴饮之事，近惟太子
生”日及岁元尝饮酒，往者亦止上元、中秋饮之，亦未
尝至醉。二十一年二月乙巳，以元妃李氏之丧，致
祭兴德宫。过市肆，不闻乐声，谓宰臣曰：“岂以妃故禁
之耶？细民日作而食。若禁之，是废其生计也。其勿禁。
朕前将诣兴德宫，有司请由蓟门。朕恐妨市民生业，
特从他道。顾见街衢门肆，或有毁撤，障以”帘箔，何必
尔也？自今勿复毁撤。按《宗宪传》：移剌高山奴前为
宁州刺史，以贪污免。世宗以功臣子孙宗族中无显
仕者，以为秘书少监。是时母丧未除，有司奏其事，宗
宪曰：“高山奴傲狠贪墨，不可致之左右。”世宗曰：“朕以
其父祖有功，尔既为人如此，岂可玷职位哉！”追还制
命，因顾右丞苏保衡、参政石琚曰：“此朕之过举，不可
不改。卿等当尽心以辅朕也。”按《完颜京传》：京判大
宗正事，封寿王。大定二年正月戊辰朔，日食，伐鼓用
币，上不视朝，减膳彻乐，诏京代拜行礼。世宗惩创海
陵疏忌，宗室加礼，京兄弟情若同生，谓京等曰：“朕每
见天象变异，辄思政事之阙，寤寐自责不遑。凡事必
审思而后行，犹”惧独见未能尽善，每令群臣集议，庶
几无过举也。按《杨伯雄传》：大定中，伯雄为礼部尚
书。上谓伯雄曰：“‘龙逢、比干皆以忠谏而死，使遇明君，
岂有是哉’？伯雄对曰：‘魏徵愿为良臣，正谓遇明君耳’。
因顾谓宰相曰：‘书曰：‘汝无面从，退有后言’。朕与卿等
共治天下，有事可否，即当面陈。卿等致位卿相，正行
道’”扬名之时，偷安自便，徼幸一时，如后世何？群臣皆
称万岁。按《高衎传》：世宗孜孜求谏，群臣承顺旨意，
无所匡正。上曰：“朕初即位，庶政多未谙悉，实赖将相
大臣同心辅佐。百姓且上书言事，或有所补。夫听断
狱讼，簿书期会，何人不能？如唐虞之圣，犹曰稽于众，
舍己从人。正隆专任，独见不谋臣下，以取”败乱。卿等
其体朕意，使衎传诏台省百司曰：“凡上书言事，或为
有司沮遏，许进表以闻。”按《高汝砺传》，上问宰执以
修完京城楼橹事，汝砺奏所用皆大木，顾今难得，方
令计置。上曰：“朕宫中别殿有可用者即用之。汝砺对
以不宜毁，上曰：‘所居之外，毁亦何害，不愈于劳民远
致乎’？”